[{"text_idx": "#000000", "text": "Beebiga reisile \u2013 kuidas ja mida su\u0308u\u0308a? \u2708\ud83c\udfdd"}, {"text_idx": "#000001", "text": "Kuidas kodust eemal olles na\u0308putoitujale su\u0308u\u0308a pakkuda?"}, {"text_idx": "#000002", "text": "Kodus on asjadega lihtsam, aga kui la\u0308hete kodust eemale, kasvo\u0303i o\u0308o\u0308ks-paariks ku\u0308lla vo\u0303i pikemale reisile, eriti kui reisil olles on majutuskohaks hotell, mitte ko\u0303igi mugavustega korter, siis on mure kerge tulema. Kuidas ometi pisikesele midagi toitvat, tervislikku ja sooja su\u0308u\u0308a pakkuda?"}, {"text_idx": "#000003", "text": "Esmalt to\u0303mban kohe Sinult pinget maha. Te la\u0308hete reisile \u2013 see on erandlik olukord ja on mo\u0303istetav, et ko\u0303ik ei ole nii nagu kodus. Ja kodust eemal olles vo\u0303ib natuke vabamalt vo\u0303tta. Ei ole u\u0308ldse hullu kui soolal ja muudel lisaainetel piinliku ta\u0308psusega na\u0308puga ja\u0308rge ei aja, sest see on elu ja elu tuleb ikka vahele ja seda tuleb elada. Nii kaua kuni 80% ajast on menu\u0308u\u0308 enam-va\u0308hem tasakaalus ja mitmeku\u0308lgne, vo\u0303ib 20% ajast natuke lo\u0303dvemalt vo\u0303tta."}, {"text_idx": "#000004", "text": "Vahet ei ole, kas so\u0303idate reisile auto, lennuki vo\u0303i rongiga, soovitan va\u0308ga erinevaid sna\u0308kke kaasa pakkida, mis ei rikne koheselt kui ku\u0308lmas ei ole (aga mis vo\u0303ib pakkida nt sellistesse ku\u0308lmakottidesse):"}, {"text_idx": "#000005", "text": "riisigaletid ehk riisivahvlid (vo\u0303ivad muidugi olla ka tatra- vo\u0303i la\u0308a\u0308tsegaletid)\npehmed juustupulgad (nt Hiirte juustu)\nmuffinid marjadega (nt selle retsepti ja\u0308rgi tehtud)\nsoolased muffinid \u2013 a\u0308ra eraldi soola lisa! (vaata nt seda retsepti)\nmarjad (maasikad, mustikad, vaarikad jms)\nkeedetud pasta (nt penned vo\u0303i fusillid)"}, {"text_idx": "#000006", "text": "Vo\u0303imalus on kaasa pakkida ka na\u0308iteks pudruhelbeid \u2013 kiirkaerahelbed, tatrahelbed, riisihelbed. Neid ei pea isegi keetma, vaid piisab kui hotellitoas on olemas veekeedukann ja saate kasvo\u0303i kruusi sisse pudru valmis teha. Kui olete saanud banaani vo\u0303i marju kaasa haarata, siis need pudru sisse ja voilaa!"}, {"text_idx": "#000007", "text": "Olen 100% kindel, et leiate ka hotelli buffeest kindlasti midagi, mida lapsele pakkuda. Samuti on suuremates hotellides all fuajees 24/7 mingi toiduvalik saadaval, kui seal on kohvik."}, {"text_idx": "#000008", "text": "Mo\u0303nusaid kaasa vo\u0303tmiseks sobivaid so\u0308o\u0308ke leiad meie hommikuso\u0308o\u0308kide raamatust (saadaval ka e-raamatuna), na\u0308iteks erinevad pannkoogid, muffinid..."}, {"text_idx": "#000009", "text": "Meie oma perega oleme ko\u0303ige rohkem reisil olles teinud seda, et tellime va\u0308ljas su\u0308u\u0308es sellised toidud, millest kumbki meist saab midagi lapsele pakkuda. Na\u0308iteks pastaroog, milles on kasutatud pennesid. Vo\u0303i kana- vo\u0303i kalafileega praad. Paljudel toitudel on juures mingid ahjuko\u0308o\u0308giviljad vo\u0303i kartulipuder vo\u0303i midagi muud, mida saab natukese haaval lapsele pakkuda."}, {"text_idx": "#000010", "text": "Olenevalt Sinu \u201ctaluvuspiirist\u201d vo\u0303id anda lapsele ise vo\u0303imaluse neid toite haarata ja suhu pista vo\u0303i teha juba parajateks tu\u0308kkideks ja pakkuda lapsele otse suhu. Reisil olles vo\u0303ib beebi ise so\u0308o\u0308mist ja so\u0308o\u0308tmist rohkem kombineerida. Perede eelistused ja vo\u0303imalused on va\u0308ga erinevad. On lapsi, kes ei lasegi end so\u0308o\u0308ta ja nii edasi. Olgem paindlikud ja loomingulised."}, {"text_idx": "#000011", "text": "Ja nagu juba kirjutasin \u2013 reisil olles ei tasu nii va\u0308ga pabistada, kas toidus on kasutatud soola vo\u0303i suhkrut. Muidugi tasub valida vo\u0303imalikult puhtad maitsed ja ehk isegi o\u0303nnestub tellida lapsele eraldi toitu, kuid see ei pea olema eesma\u0308rk omaette. Oluline on ka nautida ja mo\u0303nusat meeleolu hoida, eks. \ud83d\ude42"}, {"text_idx": "#000012", "text": "Kui Sul on ku\u0308simusi, siis anna julgelt ma\u0308rku!"}, {"text_idx": "#000013", "text": "Jaga ka enda kogemusi ja avastusi, mis teeksid beebiga reisimise so\u0308o\u0308mise vaatevinklist lihtsamaks."}, {"text_idx": "#000014", "text": "Mo\u0303nusat reisi teie perele! \u2600\ufe0f"}, {"text_idx": "#000015", "text": "Kogu vajalik info na\u0308putoidust u\u0308hest kohast \u2013 teooria + retseptid."}, {"text_idx": "#000017", "text": "See postitus tuli ta\u0308pselt o\u0303igel ajal! Ka\u0308isime na\u0308dalavahetus Hiiu-ja Saaremaal puhkamas. O\u0308o\u0308bisime ikka hotellis ,va\u0308ljas so\u0308o\u0308mised. Ja minu 9 kuune lihtsalt keeldus tuubidest,purgipu\u0308reedest- paar ampsu sain ikka. Muidu so\u0308o\u0308b kodus meie tavatoitu ja vahepeal poe pu\u0308reesid ilusti. Vastavalt vo\u0303imalusele. Ja reisil keeldus, ka\u0308si oli pikalt ja\u0308rgi,et meie so\u0308o\u0308ki su\u0308u\u0308a. Kahjuks oli va\u0308ike valik asju mida ta so\u0308o\u0308ks- buffee lauas sai o\u0303nneks putru. Aga sealne toit polnud just tema so\u0303bralik, kuna ei so\u0308o\u0308 veel muna ja piimatooteid, juurikas oli ka jube ko\u0303va. Rinda oli ka halb anda, sest ko\u0303ik muu oli liiga huvitav. Kohvikus saime kanakonti ja kala anda,so\u0303i Muhu leiba ja suitsukala,juustuga pitsat. Need pigem ko\u0303ik na\u0308ksimised. Mul oli stess suur-kas ta ikka vo\u0303iks seda ko\u0303ike su\u0308u\u0308a ja kas saab piisavalt toitaineid. Ko\u0303ht oli loomulikult kinni sellest ko\u0303igest. Tuttava toidu leidmine oli praktiliselt vo\u0303imatu.\nAita\u0308h Sulle teie kogemusi jagamast! \ud83d\ude42 Eks see alguses on muidugi paras nuputamine jah, tasapisi tuleb harjuda tervel perel, mitte ainult lapsel, et on uued asjad, millega tuleb arvestada ja ette mo\u0303elda. Ma arvan siiski, et kui kodust eemal olemine kestab vaid paar pa\u0308eva, siis ei ole ku\u0308ll po\u0303hjust end piitsutada mo\u0303tetega, kas ta saab piisavalt toitaineid. Pigem keskenduda sellele, et laps saaks piisavalt su\u0308u\u0308a, et tal oleks energiat ja tuju hea. Muidugi tasub vo\u0303imalusel teha vo\u0303imalikult mo\u0303istliku valikud ja vo\u0303ib vabalt kohvikus ka erisoove paluda/ uurida. \ud83d\ude42 Iga korraga la\u0308heb lihtsamaks, mida rohkem kodust eemal so\u0308o\u0308mist harjutate. Aga pean ka u\u0308tlema, et lastega va\u0308ljas so\u0308o\u0308mine ongi alati tsipa keerulisem ja no\u0303uab teatavat paindlikust ja pikka na\u0308rvi. Jo\u0303udu Sulle!"}, {"text_idx": "#000018", "text": "See postitus tuli ta\u0308pselt o\u0303igel ajal! Ka\u0308isime na\u0308dalavahetus Hiiu-ja Saaremaal puhkamas. O\u0308o\u0308bisime ikka hotellis ,va\u0308ljas so\u0308o\u0308mised. Ja minu 9 kuune lihtsalt keeldus tuubidest,purgipu\u0308reedest- paar ampsu sain ikka. Muidu so\u0308o\u0308b kodus meie tavatoitu ja vahepeal poe pu\u0308reesid ilusti. Vastavalt vo\u0303imalusele. Ja reisil keeldus, ka\u0308si oli pikalt ja\u0308rgi,et meie so\u0308o\u0308ki su\u0308u\u0308a. Kahjuks oli va\u0308ike valik asju mida ta so\u0308o\u0308ks- buffee lauas sai o\u0303nneks putru. Aga sealne toit polnud just tema so\u0303bralik, kuna ei so\u0308o\u0308 veel muna ja piimatooteid, juurikas oli ka jube ko\u0303va. Rinda oli ka halb anda, sest ko\u0303ik muu oli liiga huvitav. Kohvikus saime kanakonti ja kala anda,so\u0303i Muhu leiba ja suitsukala,juustuga pitsat. Need pigem ko\u0303ik na\u0308ksimised. Mul oli stess suur-kas ta ikka vo\u0303iks seda ko\u0303ike su\u0308u\u0308a ja kas saab piisavalt toitaineid. Ko\u0303ht oli loomulikult kinni sellest ko\u0303igest. Tuttava toidu leidmine oli praktiliselt vo\u0303imatu."}, {"text_idx": "#000019", "text": "Aita\u0308h Sulle teie kogemusi jagamast! \ud83d\ude42 Eks see alguses on muidugi paras nuputamine jah, tasapisi tuleb harjuda tervel perel, mitte ainult lapsel, et on uued asjad, millega tuleb arvestada ja ette mo\u0303elda. Ma arvan siiski, et kui kodust eemal olemine kestab vaid paar pa\u0308eva, siis ei ole ku\u0308ll po\u0303hjust end piitsutada mo\u0303tetega, kas ta saab piisavalt toitaineid. Pigem keskenduda sellele, et laps saaks piisavalt su\u0308u\u0308a, et tal oleks energiat ja tuju hea. Muidugi tasub vo\u0303imalusel teha vo\u0303imalikult mo\u0303istliku valikud ja vo\u0303ib vabalt kohvikus ka erisoove paluda/ uurida. \ud83d\ude42 Iga korraga la\u0308heb lihtsamaks, mida rohkem kodust eemal so\u0308o\u0308mist harjutate. Aga pean ka u\u0308tlema, et lastega va\u0308ljas so\u0308o\u0308mine ongi alati tsipa keerulisem ja no\u0303uab teatavat paindlikust ja pikka na\u0308rvi. Jo\u0303udu Sulle!"}, {"text_idx": "#000020", "text": "Sinu e-postiaadressi ei avaldata. No\u0303utavad va\u0308ljad on ta\u0308histatud *-ga"}, {"text_idx": "#000021", "text": "Salvesta minu nimi, e-posti- ja veebiaadress sellesse veebilehitsejasse ja\u0308rgmiste kommentaaride jaoks."}, {"text_idx": "#000025", "text": "Me ei saada uudiskirju, vaid inspiratsioonikirju.\nRetseptid, nipid ja muu vahva, mis ellu kergust loob."}]